Քուրդիստան զորախումբ

Քուրդիստան զորախումբ, զինյալ իսլամիստական կազմակերպություն, հայտնի է որպես «Ալ Կաիդան Քրդստանում» կամ «Ալ Կաիդայի քրդական զորախումբ» անուններով, հիմնականում ակտիվ է եղել Իրանի և Իրաքի հյուսիսային հատվածներում։ Ալ Կաիդայի քրդական ճյուղն է, որը մի քանի հարձակումներ է իրականացրել Հյուսիսային Իրաքում Քուրդիստանի տարածաշրջանային կառավարության վրա։ 2010 թվականից հետո զորախումբը մեծամասամբ աննկատելի էր և նրա ընթացիկ գործունեության մասին տեղեկությունները հիմնականում քիչ էին և չճշտված։

Կազմավորում
Ալ Կաիդայի քրդական զորախումբը ստեղծվել է 2007 թվականին, Ալ Կաիդայի հետ կապված մեկ այլ խմբավորման՝ Անսար ալ Իսլամի լուծարումից հետո։ Թեև զորախումբը համեմատաբար փոքրաթիվ է, սակայն այն ճամբարներ ունի Իրանի Մերիվան և Սանանդաջ քաղաքներում։

Հարձակումներ
Խմբավորումը մի քանի հարձակումներ է իրականացրել, որոնցից ամենախոշորը՝ Էրբիլում գտնվող Քուրդիստանի տարածաշրջանային կառավարության ներքին գործերի նախարարության դեմ, ինչի արդյունքում 2007 թվականի մայիսին սպանվել է 19 մարդ։ 2007 թվականի հուլիսին Ալ Կաիդայի քրդական զորախումբը կատարել է ահաբեկչություն Փենջվանում, որի հետևանքով զոհվել են 7 սահմանապահ և Քուրդիստանի հայրենասիրական միության մեկ սպա։ 2010 թվականի սեպտեմբերին երկու ոստիկան է վիրավորվել Իրաքի Սուլեյմանիա քաղաքում,Ալ Կաիդայի քրդական զորախմբի հարձակումը կանխելիս։

Ծանոթագրություններ 

Իսլամական ահաբեկչական կազմակերպություններ
Ահաբեկչական կազմակերպություններ
Ահաբեկչություն
Իրաքյան Քուրդիստան
Ալ-Քաիդա
ԱԽՎ նախագծի հոդվածներ